11. ฐานะการเงินและผลการดำเนินงาน

    11.1 งบการเงิน

สรุปรายงานการตรวจสอบของผู้สอบบัญชี

-   รอบระยะเวลาบัญชี 1 มกราคม – 31 ธันวาคม 2555

ผู้สอบบัญชีไม่สามารถแสดงความเห็นต่องบการเงินรวมสำหรับปีสิ้นสุดวันที่ 31 ธันวาคม 2555
ของบริษัท ปุ๋ยเอ็นเอฟซี จำกัด (มหาชน) และบริษัทย่อย และงบการเงินเฉพาะกิจการของบริษัท
ปุ๋ยเอ็นเอฟซี จำกัด (มหาชน) เนื่องจาก เมื่อวันที่ 26 กรกฎาคม 2554
ศาลล้มละลายกลางได้มีคำสั่งพิทักษ์ทรัพย์เด็ดขาดของบริษัท ท่าเรือระยอง จำกัด (“บริษัทย่อย”)
ในฐานะผู้ค้ำประกันหุ้นกู้ของบริษัท ทำให้บริษัทย่อยไม่สามารถเข้าไปดำเนินการใดๆ
บนท่าเทียบเรือที่เคยได้รับอนุญาตให้ประกอบการ
ซึ่งเป็นสาเหตุให้บริษัทย่อยต้องหยุดดำเนินงานตั้งแต่เดือนกรกฎาคม 2554
และไม่สามารถสร้างกระแสเงินสดให้แก่บริษัทได้ ทั้งนี้
บริษัทย่อยได้ยื่นคำอุทธรณ์คัดค้านคำสั่งพิทักษ์ทรัพย์เด็ดขาดไปยังศาลฎีกา
และขอประนอมหนี้ต่อเจ้าพนักงานพิทักษ์ทรัพย์เมื่อวันที่ 21 ธันวาคม 2554
ขณะนี้เรื่องดังกล่าวยังอยู่ระหว่างการพิจารณาของศาลฎีกา ผลกระทบของคำสั่งศาลดังกล่าว
ทำให้บริษัทย่อยอาจถูกบอกเลิกสัญญาร่วมดำเนินงานพัฒนาพื้นที่ท่าเทียบเรือจากการนิคมอุตสาหกรรมแห่งประเทศไทย
(“กนอ.”) อย่างไรก็ตาม
อำนาจในการจัดการกิจการและทรัพย์สินของบริษัทย่อยตกอยู่แก่เจ้าพนักงานพิทักษ์ทรัพย์แต่ผู้เดียว
ทั้งนี้เจ้าพนักงานพิทักษ์ทรัพย์ได้มีความเห็นว่า สัญญาร่วมดำเนินงานพัฒนาพื้นที่ท่าเทียบเรือระหว่าง
กนอ.กับบริษัทย่อยได้สิ้นสุดลง
บริษัทย่อยได้ยื่นคำร้องโต้แย้งคำสั่งของเจ้าพนักงานพิทักษ์ทรัพย์ไปยังศาลล้มละลายกลางเมื่อวันที่ 14
กุมภาพันธ์ 2555 ที่ผ่านมา
ปัจจุบันอยู่ระหว่างการไต่สวนซึ่งยังไม่อาจทราบผลของการพิจารณาในเรื่องดังกล่าว

ปัจจัยดังกล่าวข้างต้นทำให้มีความไม่แน่นอนอย่างมีสาระสำคัญอย่างมากในมูลค่าของสิทธิการใช้
ท่าเทียบเรือซึ่งรวมอยู่ในงบการเงินรวมประมาณ 622 ล้านบาท
รวมถึงความสามารถในการดำเนินงานต่อเนื่องในอนาคตของบริษัทย่อย
นอกจากนั้นยังอาจส่งผลกระทบต่อบริษัท สำหรับเงินลงทุนในบริษัทย่อยร้อยละ 83.25
เป็นจำนวนเงิน 636 ล้านบาท ซึ่งเป็นสาระสำคัญต่องบการเงินของบริษัท อย่างไรก็ตาม
ผู้บริหารพิจารณาว่า
บริษัทย่อยมีแนวโน้มที่จะชนะคดีเนื่องจากบริษัทย่อยมีทรัพย์สินเพียงพอที่จะชำระหนี้ให้แก่ผู้ร้องได้ทั้งหมด
จึงไม่ใช่ผู้มีหนี้สินล้นพ้นตัว ประกอบกับรายงานข้อมูลคดีจากที่ปรึกษาทางกฏหมายให้ความเห็นว่า
ศาลฏีกาน่าจะกลับคำสั่งของศาลล้มละลายกลาง โดยให้ยกเลิกคำสั่งพิทักษ์ทรัพย์เด็ดขาด
และบริษัทเชื่อว่าบริษัทย่อยจะสามารถกลับมาดำเนินงานได้ตามปกติในอนาคตอันใกล้
และเชื่อว่าสิทธิการใช้ท่าเทียบเรือของบริษัทย่อยและเงินลงทุนของบริษัทในบริษัทย่อยจะไม่มีการ
ด้อยค่า จึงไม่ได้ตั้งค่าเผื่อขาดทุนสำหรับสินทรัพย์ดังกล่าวไว้ในบัญชี
นอกจากนี้บริษัทยังไม่มีการจัดทำประมาณการงบกระแสเงินสดคิดลด
เพื่อประกอบการพิจารณามูลค่าของสิทธิการใช้ท่าเรือและเงินลงทุนดังกล่าว

-   รอบระยะเวลาบัญชี 1 มกราคม – 31 ธันวาคม 2554

ผู้สอบบัญชีไม่แสดงความเห็นต่องบการเงินเนื่องจากความไม่แน่นอนในการดำเนินงานต่อเนื่องของบริษัทและบริษัทย่อยซึ่งมีสาระสำคัญอย่างมากต่องบการเงินรวมและงบการเงินเฉพาะของบริษัทสำหรับปีสิ้นสุดวันที่
31 ธันวาคม 2554 ทั้งนี้ เนื่องจากในปี 2554 และปี 2553
บริษัทมีขาดทุนจากการดำเนินงานในงบกำไรขาดทุนเบ็ดเสร็จรวมจำนวน 203 ล้านบาทและ 250
ล้านบาทตามลำดับและมีขาดทุนสะสมเกินทุนในงบแสดงฐานะการเงินรวมจำนวน 797 ล้านบาทและ
607 ล้านบาทตามลำดับและเมื่อวันที่ 28 มกราคม 2552
ศาลล้มละลายกลางมีคำสั่งให้ฟื้นฟูกิจการและแต่งตั้งบริษัทเป็นผู้ทำแผน ต่อมาเมื่อวันที่ 7 กรกฎาคม
2553
ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัทและแต่งตั้งบริษัทเป็นผุ้บริหารแผน
ดังนั้นความสามารถในการดำเนินงานต่อเนื่องของบริษัทขึ้นอยู่กับความสำเร็จในการดำเนินการตามแผนฟื้นฟูกิจการในอนาคต
ปัจจัยดังกล่าวข้างต้นแสดงถึงความไม่แน่นอนที่เป็นสาระสำคัญซึ่งอาจเป็นเหตุให้เกิดข้อสงสัยอย่างมากเกี่ยวกับความสามารถในการดำเนินงานต่อเนื่องของบริษัท
งบการเงินนี้จึงไม่ได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทสินทรัพย์หรือจำนวนเงินและการจัดประเภทหนี้สินซึ่งอาจจำเป็นถ้าบริษัทไม่สามารถดำเนินงานต่อเนื่องต่อไปได้

นอกจากนี้ในวันที่ 26 กรกฎาคม 2554 ศาลล้มละลายกลางได้มีคำสั่งพิทักษ์ทรัพย์เด็ดขาด บริษัท
ท่าเรือระยอง จำกัด (“บริษัทย่อย”) ในฐานะผู้ค้ำประกันหุ้นกู้ของบริษัท
ซึ่งรับผิดชอบภาระหนี้ในส่วนที่ผู้ถือหุ้นกู้ไม่ได้รับชำระหนี้จากแผนปรับปรุงโครงสร้างหนี้ของบริษัท
บริษัทย่อยได้ยื่นคำอุทธรณ์คัดค้านคำสั่งพิทักษ์ทรัพย์เด็ดขาดไปยังศาลฎีกาและขอประนอมหนี้ต่อเจ้าพนักงานพิทักษ์ทรัพย์ซึ่งขณะนี้ยังอยู่ระหว่างการพิจารณาของศาล
ผลกระทบของคำสั่งศาลดังกล่าวทำให้บริษัทย่อยอาจถูกบอกเลิกสัญญาร่วมดำเนินงานพัฒนาพื้นที่ท่าเทียบเรือจากการนิคมอุตสาหกรรมแห่งประเทศไทย
(“กนอ.”) เนื่องจาก กนอ.พิจารณาว่าบริษัทย่อยไม่อยู่ในฐานะที่จะปฏิบัติตามสัญญาต่อไปได้
จึงส่งผลให้บริษัทย่อยไม่สามารถดำเนินธุรกิจตามปกติได้ อย่างไรก็ตาม
อำนาจในการจัดการกิจการและทรัพย์สินของบริษัทย่อยตกอยู่แก่เจ้าพนักงานพิทักษ์ทรัพย์แต่ผู้เดียว
ศาลจึงมีคำสั่งให้สอบสวนเกี่ยวกับสิทธิในการใช้ท่าเทียบเรือ ปัจจุบันอยู่ในระหว่างพิจารณาของศาล
ทั้งนี้ผู้บริหารพิจารณาว่า
บริษัทย่อยมีแนวโน้มที่จะชนะคดีเนื่องจากบริษัทย่อยมีทรัพย์สินเพียงพอที่จะชำระหนี้ให้แก่ผู้ร้องได้ทั้งหมด
จึงไม่ใช่ผู้มีหนี้สินล้นพ้นตัว ประกอบกับรายงานข้อมูลคดีจากที่ปรึกษาทางกฏหมายให้ความเห็นว่า
ศาลฏีกาน่าจะกลับคำสั่งของศาลล้มละลาย โดยให้ยกเลิกคำสั่งพิทักษ์ทรัพย์เด็ดขาด
บริษัทจึงไม่พิจารณาว่าสินทรัพย์ของบริษัทย่อยได้ด้อยค่าลง
ดังนั้นจึงไม่ทำการปรับปรุงมูลค่าของสินทรัพย์ของบริษัทย่อยและไม่ปรับปรุงเงินลงทุนในบริษัทย่อยให้ลดลง
เหตุการณ์ดังกล่าวยังส่งผลกระทบต่อบริษัทเนื่องจากบริษัทมีสัดส่วนเงินลงทุนในบริษัทย่อยร้อยละ
83.25 เป็นจำนวนเงิน 636 ล้านบาท ซึ่งเป็นสาระสำคัญต่องบการเงินของบริษัท

-   รอบระยะเวลาบัญชี 1 มกราคม – 31 ธันวาคม 2553

ผู้สอบบัญชีไม่แสดงความเห็นต่องบการเงินเนื่องจากความไม่แน่นอนในการดำเนินงานต่อเนื่องของบริษัทซึ่งมีสาระสำคัญอย่างมาก
ทั้งนี้ เนื่องจาก บริษัทมีขาดทุนจากการดำเนินงานและมีขาดทุนสะสม ณ วันที่ 31 ธันวาคม 2553
จำนวนเงิน 647 ล้านบาท และเมื่อวันที่ 28 มกราคม 2552
ศาลล้มละลายกลางมีคำสั่งให้ฟื้นฟูกิจการและแต่งตั้งบริษัทเป็นผู้ทำแผน ต่อมาเมื่อวันที่ 7 กรกฎาคม
2553
ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัทและแต่งตั้งบริษัทเป็นผุ้บริหารแผน
ดังนั้นความสามารถในการดำเนินงานต่อเนื่องของบริษัทขึ้นอยู่กับความสำเร็จในการดำเนินการตามแผนฟื้นฟูกิจการในอนาคต
งบการเงินนี้จึงไม่ได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทสินทรัพย์หรือจำนวนเงินและการจัดประเภทหนี้สินซึ่งอาจจำเป็นถ้าบริษัทไม่สามารถดำเนินงานต่อเนื่องต่อไปได้

[]

[]

[]

[]

[]

[]

[]

  []

  []

11.2 วิเคราะห์ฐานะการเงินและผลการดำเนินงาน

ผลการดำเนินงาน

1.  ผลการดำเนินงานของบริษัทและบริษัทย่อย

  ในปี 2555 บริษัทและบริษัทย่อย มีรายได้จากการขายและบริการ 581 ล้านบาท
  ลดลงจากปีที่ผ่านมา 92 ล้านบาทหรือร้อยละ 14 เป็นผลมาจากรายได้จากการให้บริการลดลง
  74 ล้านบาทหรือคิดเป็นร้อยละ56
  เมื่อเทียบกับปีที่แล้วเนื่องจากลูกค้าไม่สามารถมาใช้บริการท่าเทียบเรือของบริษัทย่อยได้ในงวดนี้
  อีกทั้งปริมาณการขายผลิตภัณฑ์เคมีของบริษัทลดลงเนื่องจากสภาวะราคาผลิตภัณฑ์เคมีในตลาดโลกที่ปรับตัวสูงขึ้นอย่างมากทำให้รายได้จากการขายปุ๋ยและผลิตภัณฑ์เคมีลดลง18
  ล้านบาทหรือเท่ากับร้อยละ 3 ในขณะที่บริษัทและบริษัทย่อยมีต้นทุนขายและบริการ 499
  ล้านบาทลดลง 144 ล้านบาทหรือร้อยละ 22
  เนื่องจากมีต้นทุนบริการของบริษัทย่อยลดลงจากการหยุดให้บริการท่าเทียบเรือ 126
  ล้านบาทและมีต้นทุนขายปุ๋ยและผลิตภัณฑ์เคมีลดลง 18 ล้านบาทตามปริมาณการขายที่ลดลง
  ทำให้บริษัทและบริษัทย่อยมีกำไรขั้นต้นเพียง 83 ล้านบาท เพิ่มขึ้นจากปีก่อน 51
  ล้านบาทหรือคิดเป็นกำไรเพิ่มขึ้นร้อยละ 161 นอกจากนี้ยังมีรายได้อื่นอีก 44 ล้านบาท
  ซึ่งเกิดจากการลดสำรองต้นทุนการเคลื่อนย้ายยิปซั่ม 39 ล้านบาท
  กำไรจากการปรับโครงสร้างหนี้ 2
  ล้านบาทในส่วนที่ได้รับการลดหนี้จากเจ้าหนี้ตามแผนฟื้นฟูกิจการกลุ่ม7 และกลุ่ม 9
  และมีรายได้อื่นๆอีกประมาณ 3 ล้านบาท จึงทำให้บริษัทและบริษัทย่อยมีกำไรก่อนค่าใช้จ่ายเพียง
  126 ล้านบาทเพิ่มขึ้น 90 ล้านบาทหรือประมาณร้อยละ 248 ในขณะที่มีค่าใช้จ่าย 274
  ล้านบาทเพิ่มขึ้น 43 ล้านบาทหรือคิดเป็นร้อยละ 19 เมื่อเทียบกับปีที่แล้ว
  ซึ่งค่าใช้จ่ายดังกล่าวประกอบด้วยค่าใช้จ่ายโรงงานจากการหยุดผลิตสินค้า 125 ล้านบาท
  ค่าใช้จ่ายจากการหยุดใช้ประโยชน์ท่าเทียบเรือชั่วคราว 118 ล้านบาท
  ค่าใช้จ่ายในการขายและบริหาร 31 ล้านบาท
  ทำให้บริษัทและบริษัทย่อยมีขาดทุนก่อนต้นทุนทางการเงิน 148 ล้านบาท
  และยังมีต้นทุนทางการเงิน 7 ล้านบาท
  ส่งผลให้บริษัทและบริษัทย่อยมีผลการดำเนินงานขาดทุนสุทธิ 155 ล้านบาท ขาดทุนน้อยลง 48
  ล้านบาทหรือร้อยละ 24 เมื่อเทียบกับปี 2554 ที่มีผลขาดทุนสุทธิ 203 ล้านบาท

2.  ผลการดำเนินงานของบริษัท

  ในปี 2555 บริษัทมีรายได้จากการขาย 522 ล้านบาท เพิ่มขึ้น 18 ล้านบาทหรือร้อยละ 3
  เมื่อเทียบกับปีที่แล้ว เนื่องจากมีปริมาณการขายผลิตภัณฑ์ลดลง
  อันเกิดจากสภาวะราคาของผลิตภัณฑ์ปรับตัวสูงขึ้นตามราคาตลาดโลกและบริษัทยังมีรายได้จากการให้บริการ
  68 ล้านบาทลดลง 15 ล้านบาทหรือคิดเป็นร้อยละ 18 เมื่อเทียบกับปีที่แล้ว
  ในขณะที่มีต้นทุนขายและบริการ 494 ล้านบาท ลดลง 17 ล้านบาท หรือร้อยละ 3
  เนื่องจากมีต้นทุนขายผลิตภัณฑ์ที่ลดลงตามปริมาณการขาย ส่งผลให้บริษัทมีกำไรขั้นต้น 96 ล้านบาท
  ลดลงจากปีก่อน 15 ล้านบาทหรือร้อยละ 13 แต่เนื่องจากมีรายได้อื่น 43
  ล้านบาทอันเกิดจากการลดสำรองการเคลื่อนย้ายยิปซั่ม 39 ล้านบาท
  กำไรจากการปรับโครงสร้างหนี้ 2 ล้านบาทและรายได้อื่นๆ อีก 2 ล้านบาท
  จึงทำให้มีกำไรก่อนค่าใช้จ่าย 139 ล้านบาทแต่มีค่าใช้จ่าย 151
  ล้านบาทประกอบด้วยค่าใช้จ่ายโรงงานจากการหยุดผลิตสินค้า 125 ล้านบาท
  ค่าใช้จ่ายขายและบริหารอีก 26 ล้านบาท ทำให้บริษัทมีขาดทุนก่อนต้นทุนทางการเงิน 12
  ล้านบาทซึ่งลดลงจากปีก่อน 100 ล้านบาทหรือคิดเป็นขาดทุนลดลงร้อยละ 90
  แต่เนื่องจากมีต้นทุนทางการเงินอีก 7 ล้านบาทจึงทำให้บริษัทมีขาดทุนสุทธิ 18 ล้านบาทซึ่งลดลง
  100 ล้านบาทหรือร้อยละ 85 เมื่อเทียบกับปีที่ผ่านมาที่มีผลขาดทุนสุทธิ 118

  ฐานะการเงินปี 2555

  ณ วันที่ 31 ธันวาคม 2555 บริษัทและบริษัทย่อยมีสินทรัพย์รวม 1,114 ล้านบาท หนี้สินรวม
  1,212 ล้านบาท ส่วนของผู้ถือหุ้นสุทธิ (98) ล้านบาท หรือมูลค่าหุ้นสุทธิ (0.02) บาทต่อหุ้น
  สรุปได้ดังนี้

-   สินทรัพย์รวมลดลง 144 ล้านบาทหรือคิดเป็นลดลงร้อยละ 11
    เมื่อเทียบกับช่วงเวลาเดียวกันของปีที่แล้ว
    เนื่องจากบริษัทและบริษัทย่อยมีสินทรัพย์หมุนเวียนลดลง 49 ล้านบาทหรือลดลงร้อยละ 20
    ซึ่งมีสาเหตุหลักมาจากสินค้าคงเหลือลดลง 23 ล้านบาทลูกหนี้การค้าบริษัทที่เกี่ยวข้องกันลดลง
    20 ล้านบาท เงินสดและรายการเทียบเท่าเงินสดลดลง 8
    ล้านบาทและสินทรัพย์หมุนเวียนอื่นลดลง 8 ล้านบาท แต่มีลูกหนี้การค้าบริษัทอื่นเพิ่มขึ้น 7
    ล้านบาทและมีลูกหนี้อื่นบริษัทที่เกี่ยวข้องกันเพิ่มขึ้น 3 ล้านบาท
    ในขณะที่สินทรัพย์ไม่หมุนเวียนของบริษัทและบริษัทย่อยในงวดนี้ลดลง 95 ล้านบาทหรือร้อยละ 9
    ซึ่งมีสาเหตุหลักเกิดจากการบันทึกค่าเสื่อมราคาของทรัพย์สิน 45
    ล้านบาทและการตัดจำหน่ายสิทธิการใช้ท่าเทียบเรือของบริษัทและบริษัทย่อย 45 ล้านบาท
    นอกจากนี้ยังมีการโอนที่ดินตีทรัพย์ชำระหนี้ให้กับเจ้าหนี้ตามแผนฟื้นฟูกิจการกลุ่มที่ 5 ประมาณ 5
    ล้านบาท

-   หนี้สินรวมลดลง 11 ล้านบาทหรือร้อยละ 0.9 เมื่อเทียบกับปีก่อน
    เนื่องจากมีหนี้สินหมุนเวียนเพิ่มขึ้น 97
    ล้านบาทซึ่งมีสาเหตุหลักมาจากมีเงินรับล่วงหน้าจากการขายและบริการเพิ่มขึ้น 33 ล้านบาท
    ค่าผลประโยชน์ตอบแทนค้างจ่ายตามสัญญาร่วมดำเนินงานที่เพิ่มขึ้น 68 ล้านบาท
    เจ้าหนี้ตามแผนฟื้นฟูกิจการส่วนที่ถึงกำหนดชำระใน 1 ปีเพิ่มขึ้น 13 ล้านบาท เจ้าหนี้อื่นเพิ่มขึ้น
    4 ล้านบาทและหนี้สินหมุนเวียนอื่นเพิ่มขึ้น 3 ล้านบาทแต่มีเจ้าหนี้การค้าลดลง 24 ล้านบาท
    ในขณะที่หนี้สินไม่หมุนเวียนลดลง 86
    ล้านบาทซึ่งเกิดจากการลดลงของหนี้สินตามแผนฟื้นฟูกิจการจำนวน 47
    ล้านบาทและการลดสำรองต้นทุนในการเคลื่อนย้ายยิปซั่ม 39 ล้านบาท

-   นอกจากนี้บริษัทและบริษัทย่อยยังมีส่วนของผู้ถือหุ้น (98) ล้านบาทลดลง 155 ล้านบาท
    เมื่อเทียบกับงวดสิ้นปี 2554 ที่มีส่วนของผู้ถือหุ้น 57
    ล้านบาทเนื่องจากบริษัทและบริษัทย่อยมีขาดทุนสะสมเพิ่มขึ้น 124 ล้านบาท
    และส่วนได้เสียที่ไม่อยู่ในอำนาจควบคุมลดลง 31 ล้านบาท
    ดังนั้นบริษัทและบริษัทย่อยจึงมีมูลค่าหุ้นทางบัญชีสุทธิ (0.02) บาทต่อหุ้น

  ส่วนฐานะการเงินของบริษัทในปี 2555 มีสินทรัพย์รวม 1,053 ล้านบาท ในขณะที่มีหนี้สินรวม
  1,133 ล้านบาทอีกทั้งยังมีทุนจดทะเบียน 737 ล้านบาท แต่มีขาดทุนสะสม (817 ล้านบาท)
  เนื่องจากมีขาดทุนเพิ่มขึ้น 18 ล้านบาทและมีองค์ประกอบอื่นของส่วนของผู้ถือหุ้น (0.1) ล้านบาท
  ทำให้ส่วนของผู้ถือหุ้นคงเหลือสุทธิ (80 ล้านบาท) หรือเท่ากับมูลค่า (0.02 บาท) ต่อหุ้น

  11.3 ค่าตอบแทนของผู้สอบบัญชี

  11.3.1 ค่าตอบแทนจากการสอบบัญชี (Audit fee )

บริษัทและบริษัทย่อยจ่าย ค่าตอบแทนการสอบบัญชี ให้แก่ ผู้สอบบัญชีของบริษัทและบริษัทย่อย
ในรอบปีบัญชีที่ ผ่านมามีจำนวนเงิน 535,000 บาท และ 300,000 บาท ตามลำดับ

  11.3.2 ค่าบริการอื่น (Non -audit fee)

  บริษัทและบริษัทย่อย จ่ายค่าใช้จ่ายต่างๆที่เกี่ยวข้องกับการสอบบัญชีให้แก่ผู้สอบบัญชีของบริษัทและ

บริษัทย่อยใน รอบปี 2555 จำนวนเงิน 12,126 บาทและ 1,045 บาทตามลำดับ